METEO, 30 decembrie. Vremea se menţine deosebit de caldă pentru această perioadă. Maximele ajung chiar și la 17 grade.
Temperaturile maxime se vor încadra între 8…9 grade în depresiuni şi 16…17 grade în Lunca Dunării și în Dobrogea. Va ploua în Banat, Crişana şi Maramureş. Vântul va continua să sufle tare la munte, în special pe crestele Carpaţilor Meridionali.
În România, potrivit Administrației Naționale de Meteorologie (ANM), vremea se va menţine deosebit de caldă pentru această perioadă.Temperaturile maxime se vor încadra între 8…9 grade în depresiuni şi 16…17 grade în Lunca Dunării și în Dobrogea, iar cele minime vor fi cuprinse între 0 şi 9 grade, mai scăzute, spre -3…-2 grade, în estul Transilvaniei.Vor fi înnorări persistente şi va ploua în Banat, Crişana şi Maramureş, unde, pe arii restrânse, se vor acumula cantităţi de apă ce vor depăşi 15…20 l/mp şi local în Oltenia şi vestul Transilvaniei.Conform ANM, în zonele montane aferente, la altitudini mari, se vor semnala precipitaţii mixte şi, izolat, vor fi condiţii de polei.În celelalte regiuni, cerul va fi variabil, dar dimineaţa şi noaptea, pe alocuri, mai ales în est și sud-est, se va semnala ceaţă. Vântul va continua să sufle tare la munte, în special pe crestele Carpaţilor Meridionali şi va avea intensificări, local şi temporar, în Banat, Crișana, Dobrogea şi izolat în rest.În București, potrivit prognozei meteo, vremea se va menține deosebit de caldă pentru această perioadă.Temperatura maximă va fi de 14…16 grade, iar cea minimă de 3…5 grade. Cerul va fi variabil, iar vântul va sufla în general slab. Spre sfârșitul intervalului vor fi condiții de ceață.